Document ID: 32010R0879
Publication Date: 2010-10-06

Title and Content:
UREDBA KOMISIJE (EU) št. 879/2010
z dne 6. oktobra 2010
o spremembi Uredbe (ES) št. 554/2008 glede najnižje vsebnosti 6-fitaze (Quantum Phytase) kot krmnega dodatka za kokoši nesnice
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Z Uredbo Komisije (ES) št. 554/2008 z dne 17. junija 2008 o izdaji dovoljenja za 6-fitazo (Quantum Phytase) kot krmnega dodatka (2) je za obdobje desetih let dovoljena uporaba 6-fitaze (EC 3.1.3.26) (Quantum Phytase) kot krmnega dodatka za piščance za pitanje, kokoši nesnice, race za pitanje, purane za pitanje in odstavljene pujske.
(2)
Imetnik dovoljenja je v skladu s členom 13(3) Uredbe (ES) št. 1831/2003 predložil zahtevek za spremembo pogojev dovoljenja za navedeni krmni dodatek za uporabo pri kokoših nesnicah, in sicer naj se najnižji priporočeni odmerek 6-fitaze (EC 3.1.3.26) (Quantum Phytase) zmanjša z 2 000 FTU/kg na 250 FTU/kg. Navedenemu zahtevku so bili priloženi ustrezni podatki, ki podpirajo zahtevo po spremembi.
(3)
Evropska agencija za varnost hrane je v svojem mnenju z dne 10. marca 2010 navedla, da je dodatek 6-fitaza (EC 3.1.3.26) (Quantum Phytase) pri kokoših nesnicah učinkovit pri zahtevanem najnižjem odmerku v višini 250 FTU/kg popolne krmne mešanice (3).
(4)
Pogoji iz člena 5 Uredbe (ES) št. 1831/2003 so izpolnjeni.
(5)
Uredbo (ES) št. 554/2008 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 554/2008 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. oktobra 2010

Classification:
Level 1 Topics: 100149
100157
100156
Level 2 Topics: 100259
100215
100250
100249
Level 3 Topics: 1277
6052
5962
2711
1268
All Topics: 1277
1590
2560
4743
6052